March | 2017 | Bo-Karoo
Posted on March 21, 2017 by Leonette Smit
Dis hoe die son vanoggend oor Vanwyksvlei opkom. Presies, presies Oos.
Vandag gaan net so lank wees soos vannag
Met die son presies in die ooste, gloei die grafte vanoggend in suiwer goud. Dis ‘n skouspel. ‘n Tafereel van gloed vir ‘n oomblik, en dan is dit weer verby. Amper soos ‘n salwing oor hulle wat was, lank lank gelede. So lank gelede soos nog in die 1800’s.
Hier rus groot geeste van weleer wat ook vanoggend baai in die oostergloed.
Ek wonder hoe dit gaan wees as al hierdie grafte, en ander reg oor die aarde, op een oomblik eendag, gelyktydig oopgaan en die aarde sy dooies teruggee (Joh 5:28,29 en Hand 24:15).
Vir die dag van oordeel